Taɣara n yinaw n tlawin deg wungal Ass-nni umaru niḍen. Tezmer diɣen ad tili d ayla n tmetti s lekmal-is bḥal lemtul d yinzan. S umata, tabdert, tettban-d mebla ugur, mačči am uwehhi, acku win i tt-isxedmen ifreq-itt, s ttawilat ama n tmenna ama n tira, ɣef wayen i diqqar netta. Gar ttawilat-agi (ticciwin ma d tira, abeddel deg usexdem n taɣect ma deg lmenṭeq). Tin yernan ɣer-s, llan yinawen i d-yezwarayen neɣ i d-iṭṭafaren tabdert, bḥal : yenna-as…, akka i as-yenna…, yella deg lemtel, yella deg wawal, ǧǧan-t-id yimezwura (neɣ Flan ma yella yettwassen win i d-yennan awal-nni yettwabedren), atg. Inawen-agi meṛṛa d inawen imulas (asuf : inaw amalas), ma yella d tabdert d inaw yettwalsen. »141